**BJØRNSTAD**

***Gårdsnummer 94.***

Bjørnstadgårdene ligger ved Fiskløysa og Fjæringens vestre side. Dyrkajorda skråner på enkelte steder ganske bratt ned til de to vatna, som har sine utløp til to forskjellige dalstrøk. Under disse gårdene hører det en del skog og ganske bra havnegang.

Etter den gamle skylddeling var gården på 1 øre og 12 marklag.

I skattemanntallet for 1645 var oppsitteren Karl, og han var halffeiegårdsmann. Marit, qvinden.

I folketellingen for 1665 var oppsitteren Karl, 70 år, ødegårdsmann, John 26 år, Ole 21 år. I 1668 var oppsitteren Ole Karlsen.

I matriklene for 1687, 1688, 1689, 1690 og 1692 var eieren av gården major Zeier og oppsitteren var Ole.

I folketellingen for 1701 var oppsitteren Ole Karlsen, 61 år, fattig, avtjent soldat, John 20 år, sønn, Ole 16 år, sønn.

I 1707 har Christian Schiøller skjøtet gårdene Bjørnstad og Øyangen til Peder Sylow. Samme år har Peder Sylow solgt gården til Lorentz Lorentzen Angell.

I 1737 har Michael Stub kjøpt gården, og leilendingen var da Jens Olsen Bjørnstad. Han var født i Ølstøren i 1697. Han var gift tre ganger, første gang med Marit Olsdatter Bjørnstad, andre gang gift 17.06.1753 med Elen Olsdatter og tredje gang gift 13.06.1756 med Beret Johnsdatter Yslandshaugen. Han døde i 1763 og enken Beret Johnsdatter giftet seg igjen 11.12.1763 med Samuel Knutsen (Vågesli) Solem.

I 1766 var det utstedt auksjonsskjøte til Knut Olsen Sterten på denne eiendom for 350 rdl. Han var født i Sterten av foreldre Ole og Randi Sterten og døpt 29.09.1731. Han ble gift 22.06.1760 i Stadsbygd kirke med Beret Arntsdatter Øyangen, døpt 26.04.1733, død 12.03.1805.

Barna deres var:

1. Ole Knutsen, døpt 15.02.1761, død 08.04.1828, gift 05.07.1789 i Stadsbygd kirke med Ingeborg Andersdatter Ingdal øvre, døpt 25.03.1756, død 04.09.1837.
2. Anders Knutsen, døpt 23.09.1764, døde som barn.

Knut Olsen Bjørnstad døde i 1770 og enken Beret Arntsdatter giftet seg 15.07.1770 i Rissa kirke med Ole Olsen (Tøndel) Bjørnstad, døpt 19.09.1745, død 30.09.1814.

Barna deres var:

1. Ole Olsen, døpt 18.08.1771, død 02.03.1805, gift 30.11.1800 i Rissa kirke med Kjerstin Gabrielsdatter Singstad, døpt 25.05.1777, død 09.05.1838.
2. Dordi Olsdatter, døpt 30.10.1773, død 26.01.1843, gift 22.10.1797 i Rissa kirke med Jens Jenssen Hamn, døpt 10.06.01770, død 17.01.1848. De kjøpte en av Åsmulgårdene.
3. Arnt Olsen, døpt 31.03.1777, død 13.05.1841, gift første gang 03.05.1803 med Elen Martha Isaksdatter Selbekken, døpt 24.10.1784. Hun druknet ved kirkebåtsforliset 23.05.1805. Arnt Olsen ble gift andre gang 10.10.1808 med Siri Nilsdatter Indergård, døpt 04.06.1775. De kjøpte gården Vollan i Selbekken.

I 1775 har kammerråd Ole Pedersen Wahl med flere skjøtet gården Bjørnstad til Ole Olsen Bjørnstad for 300 rdl. Den var tatt som pant for lån og solgt av panthaverne.

I 1788 har Ole Olsen skjøtet det halve av gården til sin stesønn Ole Knutsen for 175 rdl. Denne halvdel ble da utskilt av gården som eget bruk. Ole Olsen hadde den andre halvpart av gården til 1804, da han skjøtet den til sin sønn Ole Olsen for 175 rdl. og kår.

***Bruksnummer 1.***

Ole Olsen Bjørnstad, døpt 18.08.1771, død 02.03.1805, ble gift 30.11.1800 i Rissa kirke med Kjerstin Gabrielsdatter Singstad, døpt 25.05.1777, død 09.05.1838.

Barna deres var:

1. Beret Olsdatter, døpt 03.05.1801, død 11.11.1885, gift 13.07.1823 i Rissa kirke med Lars Kristoffersen Tangvik, døpt 26.07.1795, død 26.01.1881 i Ingdalen.
2. Kirsti Olsdatter, døpt 25.09.1803, død 22.03.1847, gift 23.07.1826 i Rissa kirke med Ole Olsen Øyangen, født 08.02.1806, død 16.07.1885.

Ole Olsen Bjørnstad døde 02.03.1805 og enken Kjerstin Gabrielsdatter giftet seg igjen 06.01.1811 i Stadsbygd kirke med Ole Olsen Meland, døpt 17.05.1778, død 15.12.1835.

Barna deres var:

1. Ole Olsen, født 24.08.1811, død 19.09.1811.
2. Gabriel Olsen, født 27.11.1813, død 25.04.1862, gift første gang 21.11.1838 i Rissa kirke med Elisabet Eriksdatter Selnes, født 25.12.1811, død 04.11.1847, og gift andre gang 02.07.1850 i Stadsbygd kirke med Johanna Gabrielsdatter Berg, født 1817/1821 i Snillfjord, død 09.06.1896.
3. Gjertrud Olsdatter, født 20.02.1816, død 20.02.1816.
4. Ole Olsen, født 24.10.1817, død 10.06.1868, gift 10.07.1842 i Rissa kirke med Gjertrud Eriksdatter Selnes, født 25.04.1822, død 23.12.1870.

Ole Olsen døde 15.12.1835 og enken Kjerstin Gabrielsdatter hadde gården til sin død 09.05.1838. I skifte etter foreldrene har de myndige arvinger i boet skjøtet det halve av gården til Gabriel Olsen Bjørnstad og den andre halvdelen til Ole Olsen Bjørnstad. Gården ble da delt mellom dem og skyldsatt i 1839. Gabriel Olsen overtok dette bruksnummer Han var første gang gift med Elisabet Eriksdatter Selnes.

Barna deres var:

1. Christine Gabrielsdatter, født 27.03.1836, død 24.04.1885, gift 22.07.1869 i Lensvik kirke med Anders Sivertsen Sterten, født 30.05.1829.
2. Elen Marie Gabrielsdatter, født 06.06.1839, død 14.08.1840.
3. Elen Marie Gabrielsdatter, født 20.08.1842, død 27.11.1842.
4. Oline Gabrielsdatter, født 11.03.1844, gift 10.07.1870 i Lensvik kirke med Johan Arnt Nilssen Selbekk, født 30.06.1844, død 18.08.1935.

Elisabet Eriksdatter døde 04.11.1847 og enkemannen Gabriel Olsen giftet seg igjen 02.07.1850 i Stadsbygd kirke med Johanna Gabrielsdatter Berg, født 1817 i Snillfjord, død 09.06.1896.

Barna deres var:

1. Elisabet Gabrielsdatter, født 18.02.1851, død 07.03.1941, gift 16.07.1886 i Geitastrand kirke med Ole Olsen Øyangen, født 10.08.1854, død 11.02.1937. Hun hadde før sitt ekteskap en sønn med Ole Olsen Størdal, født 11.01.1854, død 16.12.1881, ved navn Oluf Olsen, født 20.02.1875, gift 24.02.1901 i Bakke kirke med Sigrid Larsdatter Bugge, født 1876 i Nesset, Møre og Romsdal.
2. Gabriel Edvard Gabrielsen, født 27.10.1852, død 06.04.1937, gift 20.09.1887 i Lensvik kirke med Nikoline Isaksdatter Sterten, født 09.04.1860, død 12.03.1939.
3. Marit Gabrielsdatter, født 12.05.1855, død 04.11.1897, gift 28.12.1877 i Rissa kirke med Johan Arnt Kristiansen Bekkedal, født 16.09.1852, død 20.05.1892.
4. Gunhild Dorthea Gabrielsdatter, født 16.07.1858, døde ugift i Amerika. Emigrerte fra Trondheim 04.05.1887.

Johanna Gabrielsdatter hadde før sitt ekteskap en datter med Ole Olsen Slørdal, ved navn Ingeborg Olsdatter, født 07.03.1841, gift 21.07.1872 i Lensvik kirke med Anton Jochumsen Grønningen Selnes, født 16.03.1837. Før sitt ekteskap hadde hun en datter med Ole Olsen Bjørnstad, født 09.01.1843, død 25.08.1873, ved navn Gjertine Elise Olsdatter, født 05.03.1863 som ble gift med Ole Olsen Berg, født 12.02.1858 i Snillfjord, død 06.01.1940 i Snillfjord.

Gabriel Olsen hadde gården til sin død og på skifte etter ham i 1863 ble det utstedt hjemmelsbrev til hans datter Christine Gabrielsdatter på denne eiendom for 300 spd. Hun var født 27.03.1836, død 24.04.1885 gift 22.07.1869 i Lensvik kirke med Anders Sivertsen Sterten, født 30.05.1829.

Barna deres var:

1. Gabriel Sigvard Anderssen, født 21.01.1870, død 20.04.1874.
2. Elen Elisabet Andersdatter, født 23.05.1872, død 1904 i Orkdal, gift med Arnt Olsen Sve født 08.09.1873 i Orkdal, død 18.08.1959 i Orkdal, bosatt på Gjølmesli, Orkdal.
3. Gabriel Sigvard Anderssen, født 06.10.1875, død 03.07.1960 i Orkdal. Utvandret til Amerika, der han arbeidet på et smelteverk. Etter 36 år kom han tilbake og bosatte seg i Orkdal, hvor han ble gift i 1936 med Dorthea (Ekli) Storøyen, født 12.10.1906 i Orkdal, død 28.04.1985 i Orkdal. Skiftet etternavn til Andersen.

I 1895 har Anders Sivertsen skjøtet gården til Gabriel Edvard Gabrielsen Bjørnstad for kr. 1.250 og kår til Johanna Gabrielsdatter.

Gabriel Gabrielsen og Nikoline Isaksdatters barn var:

1. Gunhild Jørgine Gabrielsdatter, født 29.12.1887, død 01.07.1975, ugift, døv, tjente på gården Gjølme og arbeidet heime på gården.
2. Karen Gabrielsdatter, født 31.08.1889, død 21.09.1976, ugift, døv, arbeidet heime på gården.
3. Elen Nikolina Gabrielsdatter, født 09.01.1893, gift 06.05.1917 i Lademoen kirke med Kristian Adolf Kristiansen Bjerkan, født 02.03.1893 i Stoksund, død 27.04.1923 i Stoksund.
4. Johanna Lovise Gabrielsdatter, født 08.09.1895, død 06.06.1980, gift i 1922 med Nils Knutsen Singstad, født 14.02.1892, død 11.02.1972.
5. Ole Gunerius Gabrielsen, født 14.09.1897, død 10.05.1958, ugift, døv.
6. Ida Marie Gabrielsdatter, født 29.09.1899, død 27.05.1998, gift 19.11.1927 med John Jenssen Singstad, født 11.10.1889, død 09.12.1956.
7. Kristine Gabrielsdatter, født 21.08.1901, død 1987 i Trondheim, gift med baker Axel Johnsen Bostad, født 04.01.1893 i Trondheim.

Gabriel Gabrielsen hadde gården til sin død, og den ble da overtatt av hans sønn Ole Gabrielsen i 1937.

***Bruksnummer 2.***

Denne eiendom ble utlagt fra bruksnummer 1 og skyldsatt i 1840, da Ole Olsen Bjørnstad overtok den på skifte etter sin far Ole Olsen. Husene på gården sto da litt vestenfor husene til Lars Eliassen Bjørnstad, men ble flyttet til den plassen de nå står. Ole Olsen, født 24.10.1817, død 10.06.1868, ble gift 10.07.1842 i Rissa kirke med Gjertrud Eriksdatter Selnes, født 25.04.1822, død 23.12.1870.

Barna deres var:

1. Ole Olsen, født 09.01.1843, død 25.08.1873, gift 12.07.1872 i Lensvik kirke med Andrea Mikkelsdatter Auset, født 11.03.1847, død 27.12.1939. Før sitt ekteskap hadde han en datter med Ingeborg Olsdatter Bjørnstad, født 07.03.1841 i Snillfjord, ved navn Gjertine Elise Olsdatter, født 05.03.1863, gift 28.03.1883 i Hemne kirke med Ole Olsen Berg, født 12.02.1858 i Snillfjord, død 06.01.1940 i Snillfjord.
2. Kristine Olsdatter, født 13.09.1845, død 03.11.1916, gift 10.07.1868 i Stadsbygd kirke med Johannes Olsen Øyangen, født 20.09.1841, død 28.12.1885.
3. Elen Maria Olsdatter, født 19.11.1848, død 1905 i Ingdalen, gift 16.07.1879 i Stadsbygd kirke med Mikal Nilssen Ingdal, født 08.05.1840 i Ingdalen, død 23.08.1918 i Ingdalen.
4. Elisabet Kjerstine Olsdatter, født 13.06.1852, død 07.10.1892 i Orkdal, ugift, tjente på Kvåle i Orkdal.
5. Johan Bernt Olsen, født 03.07.1855, død 15.07.1860
6. Gabriel Olsen, født 17.06.1858, død 04.01.1862.
7. Gabriel Olsen, født 28.11.1861, død 20.07.1949, gift 01.01.1891 i Lensvik kirke med Andrea Ekofsdatter Brovoll, født 26.09.1867 i Ingdalen, død 19.01.1961. Se Øyangen bruksnummer 14.
8. Oline Gjertine Olsdatter, født 04.06.1865, død 21.08.1941, gift 25.05.1889 i Lensvik kirke med Jens Jakob Jakobsen (Åsmul) Øyangen, født 16.05.1863, død 15.03.1937. Se Øyangen bruksnummer 2.

Ole Olsen hadde gården til sin død og på skifte etter ham og hans kone ble det utstedt hjemmelsbrev til sønnen Ole Olsen på denne eiendom for 300 spd. i 1869.

Ole Olsen ble gift 12.07.1872 i Lensvik kirke med Andrea Mikkelsdatter Auset.

Deres barn var:

1. Gunhild Marie Olsdatter, født 21.07.1873, død 18.12.1874.

Ole Olsen døde 25.08.1873.

Enken Andrea Mikkelsdatter overtok da gården. Hun ble gift 21.11.1875 i Lensvik kirke med Torstein Johnsen Ingdal, født 1834 i Ingdalen av foreldre John Evensen og Kjerstin Torsteinsdatter, og han flyttet til Bjørnstad.

Deres barn var:

1. Ole Gunerius Torsteinsen, født 14.09.1876. Han gikk seg gjennom isen på Øyangsvatnet og druknet 17.12.1896.

Torstein Johnsen var gift første gang 19.06.1862 i Stadsbygd kirke med Gurine Hansdatter Ingdal, født 10.03.1841 i Ingdalen.

Barna deres var:

1. Johan Torsteinsen, født 03.08.1862, døde som barn.
2. Hans Torsteinsen, født 15.11.1865, død 20.10.1942, gift 16.07.1897 i Lensvik kirke med Gunhild Johanne Mortensdatter Singstad, født 12.12.1876, død 18.04.1972.

Etter Gurine Hansdatters død giftet Torstein Johnsen seg igjen med enke Andrea Mikkelsdatter og flyttet til Bjørnstad. Han overtok da gården og hadde den til 1913, da han har skjøtet den til sin sønn Hans Torsteinsen for kr. 1.200 og kår. Han har også i 1897 kjøpt halvparten av bruksnummer 4 og den er sammenføyd med denne gård. Hans Torsteinsen Bjørnstad har i 1928 fått utstedt auksjonsskjøte på denne eiendom.

Hans Torsteinsen og Gunhild Mortensdatters barn var:

1. Gurine Hansdatter, født 30.04.1898, død 04.08.1976, gift i 1922 med Nils Anderssen Indergård, født 15.06.1895, død 29.12.1966. Se Indergård, bruksnummer 21.
2. Anna Hansdatter, født 29.06.1899, død 28.03.1976, gift med Kristoffer Bernhard Kristoffersen Indergård, født 06.03.1891, død 09.05.1964. Se Indergård, bruksnummer 10.
3. Oline Hansdatter, født 29.03.1901, død 13.11.1971, gift med Ole Hilmar Iversen Meland, født 26.04.1896, død 15.04.1991. Se Meland, løpenummer 195.
4. Maria Hansdatter, født 21.03.1903, død 27.08.1993, gift i 1926 med Anders Kristoffersen Indergård, født 05.04.1902, død 21.02.1968. Se Indergård, bruksnummer 2.
5. Sofie Hansdatter, født 01.01.1905, død 19.01.1943 i Skogn, gift med Alf Konrad Ottesen Hojem, født 06.03.1901 i Skogn, død 24.07.1941 i Skogn.
6. Helga Gunelie Hansdatter, født 26.04.1906, død 10.12.1906.
7. Torstein Hanssen, født 10.12.1907, død 04.07.1911.
8. Andrea Hansdatter, født 21.10.1909, død 03.01.1981, gift i 1933 med Knut Martinsen Grostad, født 02.09.1907, død 23.12.1977. Se Størdal, bruksnummer 2.
9. Torstein Hanssen, født 04.10.1911, død 15.03.1970, gift i 1936 med Elfrida Martinsdatter Landrø, født 23.08.1911.
10. Johan Hanssen, født 02.09.1913, død 15.08.2005, gift med Jenny Konradsdatter Øyangen, født 11.10.1905, død 25.08.2000. Se Øyangen bruksnummer 1.
11. Hjørdis Hansdatter, født 01.10.1915, død 20.06.1995 i Snillfjord, gift med John Simonsen Berg, født 13.02.1913 i Snillfjord, død 06.11.1988 i Snillfjord.
12. Arvid Hanssen, født 28.05.1918, død 04.03.1994, gift med Gudny Målfrid Melvinsdatter Mjønestrø, født 04.04.1922 i Heim, død 22.03.1995. Han hadde før sitt ekteskap en sønn med Beret Edvardsdatter Snilldal, født 18.12.1922, ved navn Oddvar Kåre Snilldal, født 30.03.1943, gift med Lise Jorun Brevik, født 04.10.1948.

Hans Torsteinsen hadde gården til sin død 20.10.1942 da hans sønn Torstein Hanssen overtok den. Han ble gift i 1936 med Elfrida Martinsen Landrø.

Barna deres var:

1. Gudrun Torsteinsdatter, født 22.10.1937, gift med Leon Bernhard Sumstad, født 02.04.1933 i Jøssund. Bosatt i Trondheim.
2. Gerd Torsteinsdatter, født 12.08.1940, gift med Lars Tøsse, født 25.03.1936. Skilt.
3. Torill Elise Torsteinsdatter, født 17.10.1942, ugift.
4. Hans Torsteinsen, født 02.06.1945, gift med Gunnveig Kurås, født 16.08.1947 i Brekkebygd, Buskerud.
5. Marie Torsteinsdatter, født 09.05.1947, gift første gang med Erling Mjønestrø, født 24.04.1936 i Heim, død 20.07.1984. Marie ble andre gang gift med Nils Guldseth, Selbu.

***Bruksnummer 3.***

Denne eiendommen ble utskilt som eget bruk i 1788 da Ole Knutsen overtok den.

Ole Knudsen, døpt 15.02.1761, død 08.04.1828, ble gift 05.07.1789 i Stadsbygd kirke med Ingeborg Andersdatter Ingdal, døpt 25.03.1756, død 04.09.1837.

Barna deres var:

1. Beret Olsdatter, døpt 01.05.1791, død 24.02.1821.
2. Knut Olsen, døpt 03.05.1793, død 12.09.1880, gift 09.06.1822 med Marit Andersdatter Meland, døpt 24.08.1800, død 10.03.1833. Overtok bruksnummer 4.
3. Anders Olsen, døpt 14.09.1794, død 25.09.1843, gift 07.12.1823 i Rissa kirke med Anne Andersdatter Meland, døpt 01.01.1804, død 27.09.1871 . Overtok dette bruksnummeret.
4. Marit Olsdatter, døpt 27.03.1796.
5. Anne Olsdatter, døpt 10.03.1799, død 1872 i Roan, gift 10.10.1830 i Rissa kirke med Simon Hanssen Viggen, født 1801 i Børsa, død 1873 i Roan. De flyttet til Roan rundt 1832.

Ole Knutsen hadde gården til sin død 08.04.1828. På skifte etter ham i 1830, ble gården utlagt og delt mellom hans sønner Knut Olsen og Anders Olsen. Anders Olsen overtok dette bruksnummer. Han ble gift 07.12.1823 med Anne Andersdatter Meland.

Barna deres var:

1. Ole Anderssen, født 03.05.1824, død 20.03.1895, gift første gang 15.07.1846 med Dorothea Frederica Olsdatter Ysland, født 19.03.1816, død 31.05.1873, gift andre gang 08.11.1888 i Lensvik kirke med Malena Kjerstine Olsdatter Øyangen, født 22.03.1864, død 25.08.1962 i Buvik.
2. Anders Anderssen, født 30.01.1828, død 02.11.1848.
3. Ludvig Anderssen, født 31.05.1833, ugift. Han hadde en sønn med Mathea Jakobsdatter Åsmul, født 22.04.1856, død 1931 på Stadsbygda, ved navn Johan Arnt Ludvigsen, født 18.10.1876, død 14.06.1950 på Stadsbygda. Se Stadsbygdboka, bind II, side 467-470. (Grønflaten øvre.)
4. Johan Arnt Anderssen, født 11.12.1835, død 19.06.1862, ugift.
5. Elen Martha Andersdatter, født 18.04.1840, død 30.08.1840.

Anders Olsen hadde gården til sin død 25.09.1843. På skifte etter ham i 1847 ble gården utlagt til hans sønn Ole Anderssen for 250 spd.

Ole Anderssen var første gang gift 15.07.1846 med Dorothea Olsdatter Ysland.

Barna deres var:

1. Anders Olsen, født 14.05.1846, død 1882, gift 12.07.1877 i Lensvik kirke med enke Johanna Johnsdatter Singstad(?), født 1839.
2. Ole Olsen, født 07.11.1848, død 20.12.1901 i Børsa, gift i 1875 med Marit Lødensdatter Rosmo, født 16.12.1843 i Børsa, død 09.05.1918 i Børsa. Se Børsaboka, bind 2, side 111. (Rosmo bruksnummer 2.)
3. Elen Anna Olsdatter, født 02.03.1851, død 1941 i Børsa, gift 13.10.1873 i Børsa kirke med Joakim Jenssen Singstad Herstad, født 20.02.1831, død 21.10.1889 i Børsa. Se Børsaboka, bind 2, side 98. (Herstad Nordre.)
4. Johan Arnt Olsen, født 02.02.1854, død 08.02.1854.

Ole Anderssen ble gift andre gang 08.11.1888 i Lensvik kirke med Malena Olsdatter Øyangen.

Barna deres var:

1. Ole Martin Olsen, født 20.01.1885, utvandret til Amerika 16.07.1903 med reisemål Aneta, Nord-Dakota. (Se Buvikboka, bind 1 side 294.)
2. Ole Olsen, født 23.03.1888, ugift, bosatt i Trondheim. (Se Buvikboka, bind 1, side 295.) Ved folketellingen i 1925 bor han i Repslagerveita 15 i Trondheim og er montør.
3. Anna Dortea Olsdatter, født 07.07.1892.
4. John Kristian Olsen, født 02.12.1895, gift i 1924 med Randi Amalie Olausdatter Haugen, født 04.03.1893 i Rissa, død 1977 i Buvik. Han var Møllearbeider (se Buvikboka, bind I side 160.)

Ole Anderssen hadde gården til 1875, da han skjøtet den til sin sønn Anders Olsen for 150 spd. og kår. Anders døde i 1882, og på skifte etter ham ble det utstedt hjemmelsbrev til enken Johanna Johnsdatter på denne eiendom for kr. 2.400. Johanna Johnsdatter solgte gården til Johan Paulsen. Gården gikk da i handelen i noen år uten at det foreligger noe tinglest dokument på den. I 1904 ble det utstedt hjemmelsbrev til Johannes Pedersen Selbekk på denne eiendom og en parsell av bruksnummer 1 på skifte etter Anne Kristoffersdatter Selbekk for kr. 1.200. Johannes Pedersen Selbekk hadde gården til 1924, da han solgte den til Ole Parelius Edvardsen Selnes for kr. 7.000 og kår til selgeren som bodde på Toften. Etter at han hadde solgt gården Toften flyttet han til Bjørnstad og var der som kårmann til sin død.

Ole Parelius Edvardsen Selnes, født 27.08.1900, død 1978, ble gift med Laura Sofie Johnsdatter Grønningen, født 03.05.1896, død 18.03.1963.

Barna deres var:

1. Lilly Oliva Olsdatter, født 12.06.1921, død 24.03.1999, gift med Gunnar Richter Kjelaas, født 02.02.1918 i Trondheim, død 21.05.2001 i Trondheim. De bodde i Trondheim.
2. Erling Olsen, født 08.04.1923, død 07.07.2006, gift med Karin Inger Ruud, født 03.10.1929. De overtok dette bruksnummeret.
3. Anne Olsdatter, født 03.05.1925, død 1944.
4. Johan Olsen, født 13.08.1927, gift i 1952 med Magnhild Asbjørnslett, født 19.12.1932 i Orkdal. De overtok Størdal, bruksnummer 7 (Mælingan).
5. Mary Olsdatter, født 21.11.1930, gift med Tennfjord.
6. Anna Olsdatter, født 02.10.1932, gift med Rømuld.
7. Oddbjørg Olsdatter, født 10.06.1935, gift med Johan Konradsen Bekkedal, født 26.04.1926, død 01.05.2005. Se Selnes, bruksnummer 5.
8. Esther Olsdatter, født 30.12.1939, gift med .

***Bruksnummer 4.***

Denne eiendom ble utskilt fra bruksnummer 3 i 1830 da Knut Olsen Bjørnstad overtok den etter sin far Ole Knutsen. Knut Olsen Bjørnstad, døpt 03.05.1793, ble gift 09.06.1822 med Marit Andersdatter Meland, døpt 24.08.1800, død 10.03.1833.

Deres barn var:

1. Anders Knutsen, født 14.07.1822, død 27.12.1893 i Buvika, gift 16.07.1850 i Rissa kirke med Julianne Nikoline Larsdatter Ysland, født 30.04.1828, død 08.06.1913 i Buvika. De kjøpte gården Presthus i Buvik i 1875 og flyttet dit.
2. Elisabet Kjerstine Knutsdatter, født 06.06.1826, død 18.09.1901, gift 11.07.1852 i Rissa kirke med Ole Andreassen Ysland, født 17.09.1824.
3. Ingeborg Anna Knutsdatter, født 05.03.1830, gift 23.07.1851 i Stadsbygd kirke med Jakob Larssen Ysland, født 10.04.1817, død 20.12.1907.

Knut Olsen hadde gården til 1850, da han skjøtet den og en part i Meland til sin sønn Anders Knutsen for 300 spd.

Anders Knutsen og Julianna Larsdatters barn var:

1. Knut Anderssen, født 03.06.1850, død 03.01.1924 i Buvika, gift første gang 03.07.1878 i Lade kirke med Kari Johnsdatter Husby, født 23.04.1848 i Buvika, død 21.05.1889 i Buvika, og gift andre gang 04.07.1896 i Børsa kirke med Ellen Kristine Paulsdatter Lein, født 26.05.1860 på Stadsbygda, død 05.10.1949 i Buvika. Overtok Presthus, bruksnummer 1 i Buvika. Se Buvikboka, bind 1, side 331.
2. Marit Andersdatter, født 04.01.1852, død 28.06.1914 i Buvika, gift med Oluf Jochumsen Grønningen, født 10.09.1856, død 04.01.1940 i Buvika. De overtok Presthus bruksnummer 4 i Buvika. Se Buvikboka, bind 1, side 338.
3. Mette Lovise Andersdatter, født 30.05.1853, gift 27.07.1879 i Lensvik kirke med Peter Elias Olsen (Selbekk) Vikhals, født 30.04.1853. Se Indergård, bruksnummer 18.
4. Johan Arnt Anderssen, født 22.04.1856, utvandret til Michigan i 1883. Han hadde en datter med Anne Andersdatter Øyås ved navn Berit Johansdatter, født 02.01.1884.
5. Anne Andersdatter, født 21.03.1858, gift 27.10.1887 med Ingebrigt Tobiassen Røstad, født 23.05.1853 på Ørlandet. Se Ørlandsboka, bind III, side 403. (Røstad bruksnummer 4.)
6. Anna Johanna Andersdatter, født 29.01.1860, gift 04.12.1881 i Buvik kirke med musikksersjant Alexander Høyer Sevaldsen Mork, Trondheim, født 31.01.1853 i Fosnes, Nord-Trøndelag. Ved folketellingen i 1900 bodde de i Erling Skakkes gate 26 i Trondheim og ved folketellingen i 1925 i Nedre Bakklandet 32.
7. Elisabet Andersdatter, født 10.09.1861, utvandret 07.04.1892 fra Trondheim med reisemål Halifax.
8. Birgitte Andersdatter, født 12.04.1864, død 15.04.1952 i Buvika, gift 31.01.1893 hos Sorenskriveren i Strinda og Selbu med Ole Iversen Liaklev, født 27.02.1848 i Børsa, død 16.02.1924 i Buvika. Se Buvikboka, bind 1, side 211. (Nr. 19.) Se også Børsaboka, bind 1 side 409. (Nergård Liaklev.)
9. Jakob Augustin Anderssen, født 10.10.1866, utvandret til Amerika.
10. Albertine Nikoline Andersdatter, født 16.08.1869, utvandret til Amerika.
11. Oluf Ludvik Anderssen, født 17.05.1871, død 10.06.1903 i Buvika, ugift.

Anders Knutsen hadde gården til omkring 1875, da han solgte den til Dordi Larsdatter Selbekk (Hamn).

Anders Knutsen flyttet da med sin familie til Presthus i Buvika. Se Buvikboka, bind 1 side 330.

Dordi Larsdatter fikk skjøtet utstedt i 1882 for kr. 6.000. Hun gikk fra gården og den ble solgt ved auksjon i 1884 til Torstein Johnsen (Ingdal) Bjørnstad og Elias Larssen (Utnes) Bjørnstad. Gården ble da delt og skyldsatt i 1884. Torstein Johnsens part ble sammenføyd med bruksnummer 2. Elias Larssens part ble skyldsatt som bruksnummer 6.

***Bruksnummer 6.***

Elias Larssen betalte kr. 1.225 for denne eiendom, som da var uten hus. Han bygde opp nye hus på eiendommen. Elias Larssen var født i Utnes 08.11.1851 av foreldre Lars Johnsen og Siri Larsdatter. Han ble gift 08.06.1875 i Lensvik kirke med Johanna Gabrielsdatter Singstad, født 19.01.1851, død 20.04.1918.

Barna deres var:

1. Gabriel Sigvard Eliassen, født 26.09.1874, død 17.06.1962, gift 09.07.1897 i Lensvik kirke med Anne Elisabet Johansdatter (Brødreskift) Ølstøren, født 09.07.1871, død 20.10.1946. De overtok bruksnummer 1 i Ølstøren.
2. Lars Eliassen, født 23.02.1883, død 31.07.1966, gift første gang 03.03.1912 med Thora Jensine Olsdatter Birkestrand, født 11.10.1889 i Strinda, død 19.02.1918, og gift andre gang med Kjerstina Knutsdatter Singstad, født 21.12.1887, død 29.11.1971. Overtok dette bruksnummer. Før sine ekteskap hadde han en datter med Sofie Pedersdatter Reberg, født 21.09.1881 i Stjørdal, ved navn Sigrid Larsdatter Bjørnstad, født 01.06.1911 i Strinda, død 06.12.1989 i Trondheim, gift 24.03.1937 i Vår Frue kirke med Magnus Theodor Magnussen Sandvik, født 12.10.1912 i Kristiansund, død 17.06.1966 i Trondheim.
3. Kristine Marie Eliasdatter, født 13.04.1887, død 20.04.1887.
4. Elen Johanna Eliasdatter, født 16.09.1890, død 29.01.1980, ugift. Utvandret til Amerika i 1924 og bosatte seg i Minneapolis. Gravlagt på Lakewood Cemetary i Minneapolis, MN, USA.

Elias Larssen hadde gården til 1917, da han solgte den til sin sønn Lars Eliassen for kr. 1.000 og kår.

Lars Eliassen og Thora Jensine Andersdatters barn var:

1. Einar Jonas Larssen, født 08.12.1912, død 20.09.1935, ugift.
2. Agnes Sofie Larsdatter, født 01.06.1915, død 30.08.2000 på Orkanger, gift med Jens Knutsen Singstad, født 06.11.1878, død 05.01.1984 på Orkanger. Bosatt på Orkanger.
3. Tordis Lovise Larsdatter, født 15.08.1917, død 27.04.1997, gift første gang med Gabriel Nilssen Indergård, født, 26.12.1913, død 21.06.1987,(skilt) og gift andre gang med Ole Kristoffersen Meland, født 14.04.1907, død 10.11.1985(skilt). Se Meland bruksnummer 3.

Lars Eliassen ig Kjerstina Knutsdatters barn var:

1. Jona Larsdatter, født 19.01.1921, død 06.02.1946 av tuberkulose, ugift.
2. Elida Larsdatter, født 19.01.1921, gift 14.05.1943 med Einar Martinsen Øyangen, født 02.11.1913, død 20.01.1984.
3. Knut Larssen, født 20.01.1924, gift med Reidun Martinsdatter Landrø, født 17.08.1922. De overtok dette bruksnummer, men bygde seg hus ved Venesset.
4. Kristoffer Larssen, født 21.06.1926, gift med Marit Elisabet Nilssen, født 03.04.1932 i Porsgrunn.
5. Tora Larsdatter, født 16.01.1929, gift med Per Henriksen Mølmann, født 27.05.1920 i Glåmos.

Lars Eliassen hadde før sine ekteskap en datter med Signe Pedersdatter Reberg, ved navn Sigrid Larsdatter, født 01.06.1911, død 06.12.1989. Hun ble gift 24.03.1937 i Vår Frue kirke med Magnus Theodor Magnussen Sandvik, født 12.10.1912 i Kristiansund N, død 17.06.1966 i Trondheim. Magnus og Sigrid bodde i Taraldsgårdsveita i Trondheim. De er gravlagt på Heimdal kirkegård.

Kjerstina Knutsdatter hadde før sitt ekteskap en sønn ved navn Einar Singstad, født 07.03.1910, død 18.12.1978 i Ekne i Nord-Trøndelag.. Han ble gift med Aagot Johansdatter Westrum, født 09.11.1917 i Ekne. De var bosatt i Ekne.

***Bruksnummer 10. Lomnesset.***

Denne eiendom ble utlagt fra bruksnummer 2 i 1918 da Hans Torsteinsen Bjørnstad solgte en parsell til P. B. Paulsen for kr. 800. Han kjøpte stua etter snekker Johan Gabrielsen Meland og satte den opp på Lomnesset. Dr. Kristian Kindt kjøpte eiendommen i 1923 i boet etter P. B. Paulsen for kr. 12.000. Auksjonsskjøtet tinglest i 1926.

***Bruksnummer 11. Trygheim.***

Denne eiendom ble utskilt fra bruksnummer 4. Hans Torsteinsen Bjørnstad har overlatt den til sin svigersønn Nils Anderssen Indergård. Det foreligger intet tinglest hjemmelsdokument. Eiendommen blir drevet som avlsgård.

Jakob Olsen Meland, døpt 22.02.1789, død 28.12.1957 (en bror av Ole Olsen Meland som ble gift med enke Kjerstin Gabrielsdatter Bjørnstad) var også ei tid bosatt på Bjørnstad. Han ble gift 03.11.1822 med Beret Gabrielsdatter Singstad, døpt 11.11.1787, død 08.03.1850.

Barna deres var:

1. John Jakobsen, født 12.07.1818, død 27.09.1818.
2. Ole Jakobsen, født 17.02.1823, død 13.01.1891 i Hemne, gift 04.07.1849 i Hemne kirke med Marit Jakobsdatter Merkesnes, født 26.09.1819 i Hemne, død 29.08.1913 i Hemne. Flyttet til Merkesnes i Hemne.
3. Kjerstina Jakobsdatter, født 10.11.1825, gift 04.11.1862 i Rissa kirke med enkemann Ole Eriksen Størdal, født 28.08.1821, død 14.06.1900. Se Størdal bruksnummer 2.
4. Gabriel Jakobsen, født 25.01.1829, gift 27.06.1857 i Hemne kirke med Beret Johnsdatter Aunhaug født 01.06.1830 i Hemne. Flyttet til Dalumsaunet i Hemne.

Beret Gabrielsdatter døde 08.03.1850, og da flyttet familien til Hemne.